[{"text_idx": "#000001", "text": "Disgrifiad o\u2019r llun, Fe welodd Liam Williams gerdyn coch am wneud cysylltiad pen yn erbyn pen a\u0302 Shane Lewis-Hughes"}, {"text_idx": "#000002", "text": "Ni fydd Liam Williams ar gael i Gymru ar gyfer dechrau'r Chwe Gwlad eleni wedi iddo gael ei wahardd ar o\u0302l derbyn cerdyn coch i'r Scarlets yn y golled yn erbyn Gleision Caerdydd."}, {"text_idx": "#000003", "text": "Cafodd y cefnwr ei yrru o'r maes am wneud cysylltiad pen yn erbyn pen a\u0302 Shane Lewis-Hughes mewn sgarmes."}, {"text_idx": "#000004", "text": "Mae bellach wedi cael ei wahardd am dair ge\u0302m, gan olygu na fydd ar gael ar gyfer ge\u0302m agoriadol Cymru ym Mhencampwriaeth y Chwe Gwlad yn erbyn Iwerddon ar 7 Chwefror."}, {"text_idx": "#000005", "text": "Mae gemau Ewropeaidd wedi'u canslo am y tro oherwydd Covid-19, felly'r disgwyl yw y bydd y Scarlets yn trefnu ge\u0302m Pro14 yn erbyn y Gleision y penwythnos nesaf gan fod bwlch yn yr amserlen."}, {"text_idx": "#000006", "text": "Ni fydd Williams ar gael ar gyfer y ge\u0302m honno na'r ge\u0302m yn erbyn Leinster ar 30 Ionawr."}, {"text_idx": "#000017", "text": "Max Boyce yn 80: 'Un o'r bois'"}]